Vysoký diastolický krvný tlak napriek užívaniu liekov: možné príčiny
Dobrý deň.  Stále sa mi mení spodny tlak. Systolicky je v poriadku. Ja už neviem beriem 10 rokov nebilet plus tritace a stále diastolicky tlak je vysoký prosím čím to môže byt
Dobrý deň,
ďakujeme za Vašu otázku.
Systolický krvný tlak je nameraný, keď sa srdce sťahuje a krv sa čerpá do ciev. Diastolický krvný tlak je hodnota nameraná, keď sa srdce uvoľní a opäť sa naplní krvou. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Vysoký diastolický tlak môžu spôsobovať rôzne faktory, ako sú ochorenia srdca, obličiek, zvýšená hmotnosť, hormonálne poruchy, nadmerný príjem solí a pod.
V prípade, že máte otázky súvisiace s výškou tlaku pri užívaní antihypertenzív, je potrebné dané otázky adresovať predpisujúcemu lekárovi, ktorý najlepšie pozná Váš celkový zdravotný stav, vrátane hodnôt krvného tlaku pred začatím liečby.
Prajem pekný zvyšok dňa.
S pozdravom
PharmDr. Veronika Kiabová